《楼台烟雨亭》
宋代·朱汝贤

神息驭兮龙冈，殿金仙兮庙傍，
结轩楹兮受厘举觞。发山川兮秘藏，
览旴源兮一方，台突兀兮楼栋翔。
人祀神兮敬将，神福民兮简穰，
晴烟晦雨兮相尔农桑。击平西兮桐乡，
吾去留兮敢忘，愿培嘉植兮松虬竹苍。

作者简介：朱汝贤，邵武（今属福建）人。度宗咸淳三年（一二六七）知广昌县。事见明正德《建昌府志》卷一二、一三。今录诗三首。